text: Offer: De uslinge skal fanges
  13 januar 2011 kl. 19.27
  Jørgen Jepsen, Vejle, er parat til at give 10.000 kroner i dusør for oplysninger, der kan føre til opklaring af et hjemmerøveri mod ham 9. marts sidste år.
  Han er ikke imponeret af politiets indsats for at opklare røveriet. Derfor tager han nu sagen i sin egen hånd.
  - Jeg vil have fat i de uslinge. Der var ingen nåde dengang, siger Jørgen Jepsen.
  Røverne sprøjtede peberspray i ansigtet på ham, bagband ham og have nær kvalt ham med en pude.
  De stjal et større pengebeløb.
  Jørgen Jepsen er overbevist om, at røverne kendte ham på forhånd. De vidste, at han havde mange kontanter, og de gik målrettet efter pengene.
  